
	[bookmark: nev]FARKAS FRUZSINA
farkasfruzsina04@gmail.com
általános orvos
Osztatlan, 3. félév
Szegedi Tudományegyetem
Szent-Györgyi Albert Orvostudományi Kar
	
[bookmark: _GoBack]






Témavezetők:
	Dr. Peták Ferenc
intézetvezető egyetemi tanár, SZTE SZAOK

	Somogyi Petra
PhD hallgató, SZTE SZAOK




Permanens és tranziens agyi iszkémia légzőrendszeri következményeinek összehasonlító vizsgálata patkánymodellben

Bevezetés: Az akut iszkémiás stroke-ot egy agyi artéria elzáródása okozza. Az érelzáródás feloldása trombolízis vagy trombektómia révén a betegek egy szűk csoportjában végezhető el. A tartósan fennmaradó érelzáródás súlyos, irreverzibilis agykárosodáshoz vezethet, míg a rekanalizáció iszkémiás/reperfúziós sérülést okozhat. Kutatásunk célja , a permanens és tranziens agyi érelzáródás légzőrendszeri hatásainak összehasonlítása állatkísérletes modellben.
Módszerek: Altatott patkányokon agyi iszkémiát váltottunk ki a középső agyi artéria permanens elzárásával (pMCAO csoport, N=6), vagy 60 perces tranziens okklúziójával (tMCAO csoport, N=6). Kontroll csoportként áloperált állatokat alkalmaztunk (SHAM csoport, N=6). A beavatkozások után 3 nappal az újra altatott állatokon tracheosztómiát végeztünk és gépi lélegeztetést alkalmaztunk. Kényszerített oszcillációval meghatároztuk a légúti ellenállást (Raw), valamint a légzőrendszer szöveti disszipációját (G) és rugalmasságát (H) 0, 3 és 6 H2Ocm végkilégzési nyomásokon (PEEP). A gázcsere jellemzésére vérgáz analízist végeztünk, az agysérülés mértékét fluoreszcens immunfestéssel jellemeztük.
Eredmények: A SHAM csoportban 3 H2Ocm PEEP szint mellett kapott G értékekhez képest (629±70 H2Ocm/l) szignifikáns emelkedést tapasztaltunk a pMCAO csoport állataiban (1090±146 H2Ocm/l, p<0,05), míg a tMCAO csoportban nem észleltünk eltérést (765±110 H2Ocm/l). A csoportok közti légzésmechanikai különbségek H-ban is megmutatkoztak, és minden PEEP szinten észlelhetők maradtak. A légzőrendszeri szöveti elváltozásokkal ellentétes eltéréseket tapasztaltunk a légúti ellenállás vonatkozásában; szignifikánsan alacsonyabb Raw értékeket mértünk a pMCAO csoportban a SHAM-hoz képest 0 H2Ocm PEEP szinten (36,9±5,4 vs. 57,3±11,6 H2Ocm·s/l, p<0,05).
Megbeszélés: A pMCAO modell súlyosabb légzőrendszeri következményei a megfelelő és gyors thrombolízis fontosságára mutat rá a stroke pulmonális szövődményeinek mérséklésében. Eredményeink az akut agyi érkatasztrófa kimenetelének javításában nyerhetnek jelentőséget, különösen gépi lélegeztetésre szoruló betegekben.

